c3605e850449f073f1fb0b53cc7cfaf5
ποιες συχνές βλάβες & προβλήματα μπορεί να αντιμετωπίσεις με το πλυντήριο;
douleutaras.gr
2021.31

 
 δεν ξεκινάει το πρόγραμμα πλυσίματος
 
 
 το πλυντήριο δεν τραβάει νερό
 
 
 δεν βγαίνουν νερά από το πλυντήριο
 
 
 τρέχει νερό από το πλυντήριο
 
 
 το πλυντήριο κάνει περίεργο θόρυβο
 
 
 τα ρούχα δεν πλένονται καλά
 
 
 ο κάδος πλυντηρίου μυρίζει άσχημα
 

το πρώτο και πιο σημαντικό πράγμα που θα πρέπει να προσέξεις, έτσι ώστε να αποφύγεις πιθανές βλάβες πλυντηρίου ρούχων, είναι το εγχειρίδιο οδηγιών. πολλές φορές, τυχαίνει να μας ξεφεύγουν κάποια τόσο απλά, αλλά τόσο σημαντικά πράγματα. όποιο μοντέλο πλυντηρίου κι αν έχεις, το εγχειρίδιο οδηγιών είναι ο πιο σίγουρος τρόπος για να ξέρεις ότι το χρησιμοποιείς με το σωστό τρόπο. συνεπώς, συστήνεται να το διαβάζεις κατά την αγορά του πλυντηρίου και να ακολουθείς πιστά τις οδηγίες. ωστόσο, υπάρχουν βλάβες που μπορεί να προκύψουν ακόμα και αν ακολουθείς τις οδηγίες και τότε θα πρέπει να έχεις προετοιμαστεί καταλλήλως.

#1 δεν ξεκινάει το πρόγραμμα πλυσίματος

αν εντελώς ξαφνικά παρατηρείς ότι δεν ξεκινάει η πλύση των ρούχων σου, ενώ μέχρι χθες το πλυντήριο λειτουργούσε κανονικά, μη βιάζεσαι να συμπεράνεις πως υπάρχει βλάβη. μερικές φορές, τυχαίνει να ξεχάσουμε θεμελιώδη πράγματα, με αποτέλεσμα να μη λειτουργεί το πλυντήριο ρούχων. για παράδειγμα, αξίζει να ρίξεις μια ματιά στην πρίζα που συνδέει το πλυντήριο σου με το ηλεκτρικό ρεύμα. επίσης, μπορείς να ανοίξεις την πόρτα του πλυντηρίου και να την ξανακλείσεις, για να βεβαιωθείς ότι δεν ήταν μισάνοιχτη.

αν αποκλείσεις τις παραπάνω πιθανότητες, θα πρέπει να αναρωτηθείς μήπως έχεις φορτώσει το πλυντήριο σου με περισσότερα ρούχα απ’ όσα θα έπρεπε. κάθε πλυντήριο έχει συγκεκριμένες προδιαγραφές σχετικά με το βάρος ρούχων που μπορεί να δεχτεί ανά πλύση. οι προδιαγραφές αυτές πρέπει να λαμβάνονται σοβαρά υπόψιν, γιατί σε διαφορετική περίπτωση ίσως το πλυντήριο να μη μπορεί να ανταπεξέλθει, με αποτέλεσμα να μην ξεκινάει το πρόγραμμα πλυσίματος. αφαίρεσε μερικά ρούχα από την πλύση και δοκίμασε ξανά να ξεκινήσεις την πλύση. έτσι, θα γνωρίζεις αν το πλυντήριο σου έχει όντως βλάβη.

#2 το πλυντήριο δεν τραβάει νερό

άλλο ένα σημάδι, το οποίο δεν υποδηλώνει απαραίτητα πιθανές βλάβες πλυντηρίου. αν το πλυντήριο ρούχων σου δεν παίρνει νερό, ώστε να ξεκινήσει το πρόγραμμα, θα πρέπει να ελέγξεις 2 πιθανά σενάρια. το πρώτο είναι, όπως και στην προηγούμενη περίπτωση, να μην έχει κλείσει καλά η πόρτα του πλυντηρίου. άνοιξε την ξανά και βεβαιώσου ότι κλείνοντας τη έχεις ακούσει το χαρακτηριστικό ήχο που θα πρέπει να κάνει.

το δεύτερο πιθανό σενάριο είναι να είναι κλειστή η παροχή νερού προς το πλυντήριο ρούχων. βεβαιώσου ότι η παροχή νερού είναι ανοιχτή και κάνε επανεκκίνηση του προγράμματος. αν το πλυντήριο ξεκινήσει κανονικά, δε θα πρέπει να υπάρχει βλάβη. ωστόσο, αν επιμένει να μην παίρνει νερό για να ξεκινήσει το πρόγραμμα, τότε είναι πιθανό να έχουν φράξει οι αντλίες νερού, ή να υπάρχει κάποια άλλη βλάβη. σε κάθε τέτοια περίπτωση, πρέπει να απευθυνθείς σε έναν επαγγελματία.



#3 δεν βγαίνουν τα νερά από το πλυντήριο

αν το πρόγραμμα έχει ξεκινήσει, αλλά τα νερά δεν βγαίνουν από το πλυντήριο κατά το στύψιμο, τότε ενδέχεται να υπάρχει πρόβλημα στο φίλτρο. για παράδειγμα, μπορεί κάποιο μικρό αντικείμενο να έχει μπλοκάρει την αντλία εξαγωγής νερού. στην περίπτωση αυτή, μπορείς να ανοίξεις το φίλτρο για να βρεις αυτό που εμποδίζει τη σωστή λειτουργία της αντλίας και να το αφαιρέσεις. καλό θα ήταν να έχεις τοποθετήσει ακριβώς από κάτω μια λεκάνη, ώστε να μη γεμίσει το πάτωμα με νερά.

από την άλλη πλευρά, μπορεί κάτι να έχει σφηνωθεί σε ένα λάστιχο του πλυντηρίου, ή κάποιο λάστιχο να έχει τσακίσει σε ένα σημείο. εφόσον έχεις ανοίξει και έχεις αφαιρέσει το φίλτρο, μπορείς να ελέγξεις και το λάστιχο εξαγωγής νερού. αν δεν έχεις βρει κάποιο μικρό αντικείμενο αφαιρώντας το φίλτρο, μπορεί να το βρεις στο λάστιχο. αν, βέβαια, δεν έχεις εντοπίσει κανένα τέτοιο πρόβλημα, τότε μάλλον πρέπει να εγκαταλείψεις τους πειραματισμούς και να καλέσεις άμεσα έναν τεχνικό για να ανακαλύψει την πραγματική πηγή της βλάβης.

#4 τρέχει νερό από το πλυντήριο

δυστυχώς, όταν υπάρχει μια διαρροή νερού, δεν υπάρχει πιθανότητα να σώσεις την κατάσταση μόνος/ -η σου. πλέον, δεν κάνουμε λόγο για πιθανές βλάβες πλυντηρίου, αλλά για βέβαιη βλάβη. όταν τρέχουν νερά από το πλυντήριο, το πρώτο  πράγμα που πρέπει να κάνεις είναι να κλείσεις την παροχή νερού. το πιο σημαντικό πράγμα είναι να γλυτώσεις το να πλημμυρίσει το πάτωμα, γιατί τότε θα πρέπει να αντιμετωπίσεις 2 βλάβες. αφού κλείσεις την παροχή νερού όσο πιο γρήγορα γίνεται, θα πρέπει να καλέσεις έναν επαγγελματία για να προχωρήσει σε άμεση επισκευή του πλυντηρίου.

#5 το πλυντήριο κάνει περίεργο θόρυβο

μήπως το πλυντήριο ρούχων σου κάνει ένα θόρυβο που δεν έκανε μέχρι χθες; είναι πολύ λογικό να σε ανησυχεί κάτι τέτοιο, καθώς δεν είναι συνηθισμένο. σε αυτή την περίπτωση, μπορείς να ελέγξεις και πάλι το φίλτρο του πλυντηρίου. η διαδικασία είναι πολύ απλή, οπότε δεν έχεις κάτι να χάσεις. αν βρεις κάποιο αντικείμενο που έχει σφηνωθεί στο φίλτρο, αφαίρεσε το και ξεκίνα ξανά το πρόγραμμα πλυσίματος. σε περίπτωση που ο θόρυβος στο πλυντήριο επιμένει, είναι πιθανό το πλυντήριο να έχει κάποια σοβαρή βλάβη, την οποία πρέπει να ελέγξει ένας ειδικός.



#6 τα ρούχα δεν πλένονται καλά

πριν βιαστείς να δηλώσεις πως το πλυντήριο σου έχει βλάβη, επειδή δεν πλένει καλά τα ρούχα, βεβαιώσου ότι ακολουθείς τις οδηγίες πλυσίματος πάνω στις ετικέτες των ρούχων. μήπως κάποια ρούχα απαιτούν πλύσιμο σε εντατικό πρόγραμμα και υψηλή θερμοκρασία, αλλά τα βάζεις σε πλύση για ευαίσθητα ρούχα; αν ναι, τότε είναι πιθανό να μην καθαρίσουν. επίσης, αν βάλεις στην πλύση περισσότερα ρούχα, από όσα συνιστούν οι προδιαγραφές του πλυντηρίου, ή αν δε βάλεις αρκετό απορρυπαντικό, τα αποτελέσματα δε θα σε ικανοποιήσουν.

σιγουρεύτηκες ότι ακολουθείς τις οδηγίες πλύσης πιστά, τόσο από την πλευρά του πλυντηρίου, όσο και από των ρούχων, αλλά παρόλα αυτά τα ρούχα δεν πλένονται καλά; τότε, είναι ώρα να κάνεις λόγο για πιθανές βλάβες πλυντηρίου. μην παρεμβαίνεις με τη λειτουργία του πλυντηρίου, γιατί μπορεί με ένα λάθος να προκληθεί μεγαλύτερη βλάβη. προτίμησε να απευθυνθείς σε ένα έμπειρο τεχνικό για να επισκευάσει τη βλάβη με ασφάλεια.

#7 ο κάδος πλυντηρίου μυρίζει άσχημα

πρόκειται για ένα πρόβλημα που συναντάται, όταν δε φροντίζουμε για τον καθαρισμό του πλυντηρίου ρούχων. μετά από συνεχόμενες πλύσεις ρούχων για πολύ καιρό, είναι λογικό το πλυντήριο να συγκεντρώσει βακτήρια και μικρόβια. αυτά, φυσικά, προκαλούν κακοσμία. όσο ειρωνικό κι αν ακούγεται, το πλυντήριο έχει ανάγκη από καθαρισμό, τουλάχιστον 1- 2 φορές το μήνα. βάλε στο πρόγραμμα σου μια πολύ απλή διαδικασία, η οποία μπορεί να σε απαλλάξει από τις δυσάρεστες μυρωδιές στον κάδο του πλυντηρίου.

για αρχή, αφαίρεσε τη θήκη του απορρυπαντικού και καθάρισε την πολύ καλά. στη συνέχεια, βάλε μια πλύση χωρίς καθόλου ρούχα, ή απορρυπαντικό και μαλακτικό, αλλά μόνο με λίγη μαγειρική σόδα. μόλις η πλύση τελειώσει, άφησε ανοιχτή την πόρτα του πλυντηρίου για λίγη ώρα, ώστε να “αναπνέει”. η άσχημη μυρωδιά θα πρέπει να έχει εξαφανιστεί.
74599241c7f3ebdb8028beb0d9938da1
πότε σε συμφέρει να επισκευάσεις το πλυντήριο ρούχων που χάλασε;
douleutaras.gr
2021.31

όταν το κόστος επισκευής είναι πολύ χαμηλότερο από την τιμή αγοράς νέου πλυντηρίου. ο τεχνικός που θα κάνει διάγνωση βλάβης για το πλυντήριό σου, θα σου δώσει και σχετική εκτίμηση κόστους για ανταλλακτικά και επισκευή.
αν χάλασε το πλυντήριο ρούχων, είναι πιθανό πως η βλάβη δεν επισκευάζεται ή επισκευάζεται πολύ ακριβά. κάποια ανταλλακτικά πλυντηρίων έχουν υψηλό κόστος ή και χρειάζονται πολύ χρόνο για να βρεθούν. πάρε τη γνώμη του ειδικού και αποφάσισε έξυπνα.
6f76e4e2b81334203ec6f6517bf23262
ποιες μάρκες πλυντηρίου ρούχων αναλαμβάνουν οι τεχνικοί μας;
douleutaras.gr
2021.31

όλες τις μάρκες της αγοράς. μερικές από τις μάρκες που αναλαμβάνουν κάθε μέρα είναι: aeg, bosch, ariston, candy, siemens, whirlpool, lg, indesit, brandt, samsung, miele, zanussi, pitsos, hoover, electrolux, morris, elco, korting, philco, carad, eskimo, teka, crown, daewoo, haier, finlux, kuppersbusch.

949f89832faf54e84b953cb532595595
πώς θα ζήσει για περισσότερα χρόνια το πλυντήριο ρούχων;
douleutaras.gr
2021.31
ακόμα κι ένα πλυντήριο ρούχων που μόλις έχεις επισκευάσει χρειάζεται φροντίδα για να αντέξει άλλα τόσα χρόνια. μερικές δοκιμασμένες συμβουλές που θα σε βοηθήσουν είναι:

 
 μην γεμίζεις ασφυκτικά τον κάδο με ρούχα για πλύσιμο.
 
 
 καθάριζε συχνά το πλυντήριο σου εσωτερικά.
 
 
 άφηνε ανοιχτή την πόρτα του πλυντηρίου μετά την πλύση, για να αποφύγεις τη δημιουργία μούχλας.
 
 
 μην ξεχνάς αντικείμενα στις τσέπες των ρούχων, όταν βάζεις πρόγραμμα πλύσης.
 
 
 κάνε επαγγελματική συντήρηση πλυντηρίου με έμπειρο τεχνικό, τουλάχιστον μια φορά στη διετία.
 

θέλεις άμεση διάγνωση βλάβης του πλυντηρίου ρούχων, εκτίμηση κόστους επισκευής και ποιοτική εξυπηρέτηση; αν χάλασε το πλυντήριο ρούχων, καταχώρησε την εργασία σου εντελώς δωρεάν. θα σου βρούμε άμεσα κατάλληλο τεχνικό στην περιοχή σου, σε όλη την αθήνα και τη θεσσαλονίκη, για να δώσει λύση στο πρόβλημά σου!